Aage O. Pedersen

Aage Oddleif Pedersen (født 2. juni 1931 i Kvanli i Lenvik, død 16. mai 1996«Dødsfall i Norge (1947) 1995-april 2001», Arkivverket) var valgt som representant for Norske Samers Riksforbund til Sametinget for periodene 1989–1993 og 1993–1997.

Pedersen var lærer og gårdbruker, bosatt i Lenvik i Troms. Han tok latinlinjen med gresk ved Kristelig Gymnas i Oslo i 1953, og ex. phil. og eksamen i hebraisk ved Universitetet i Oslo året etter. Han tok lærerprøven ved Tromsø offentlige lærerskole i 1963, senere Spesiallærerskolen 1. avdeling i Oslo.

På 1980-tallet satt han i landbruksnemnda i Lenvik, og var jordskiftemeddommer. Han var blant stifterne av Senja og Omegn Sameforening og var leder for foreningen da den ble etablert i 1987.

 Referanser 

 Kilder 
 Odd Mathis Hætta: Sametinget i navn og tall : Høsten 1989 - høsten 1993
 Odd Mathis Hætta: Sametinget i navn og tall : Høsten 1993 - høsten 1997

Kategori:Norske sametingspolitikere
Kategori:Personer fra Lenvik kommune
Kategori:Fødsler i 1931
Kategori:Dødsfall i 1996